**Contract de prestări servicii de formare profesională[[1]](#footnote-1)**

Nr. \_\_\_\_ / \_\_\_\_\_

**încheiat între**

1. **Furnizorul serviciilor de formare profesională** (*denumirea furnizorului*) \_\_\_\_\_\_\_\_\_\_\_ , cu sediul în \_\_\_\_\_\_\_\_\_\_\_\_, C.I.F. \_\_\_\_\_\_\_\_ din data de \_\_\_\_\_\_\_, e-mail/telefon: \_\_\_\_\_\_\_\_\_\_, înregistrată la CPR în Registrul furnizorilor de formare profesională cu nr \_\_\_\_\_\_\_\_\_\_\_ din data de\_\_\_\_\_\_\_\_\_, având cont IBAN nr. \_\_\_\_\_\_\_\_\_\_\_\_\_\_\_, deschis la Banca \_\_\_\_\_\_\_\_\_\_\_, reprezentată legal prin (*numele și calitatea reprezentantului legal*) \_\_\_\_\_\_\_\_ ;

2. **Beneficiarul serviciilor de formare profesională**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având domiciliul/sediul profesional situat în \_\_\_\_\_\_\_\_\_\_\_, C.N.P. / C.I.F. \_\_\_\_\_\_\_\_\_\_\_\_\_\_\_\_\_\_, județul \_\_\_\_\_\_\_\_\_\_\_\_, contul bancar nr. \_\_\_\_\_\_\_\_\_\_\_\_ deschis la \_\_\_\_\_\_\_\_\_, reprezentată prin dl./dna. \_\_\_\_\_\_\_\_\_\_\_\_\_\_\_\_, act de identitate (B.I/C.I), seria \_\_\_ , nr. \_\_\_\_\_\_\_\_\_, eliberat de către \_\_\_\_\_\_\_\_ la data de \_\_\_\_\_\_\_\_\_\_\_\_, în calitate de cursant;

[În cazul semnării unu contract tripartit sau multipartit în care se deleagă unei alte părți aspecte administrative ale desfășurării activităților de formare (de ex. organizarea întâlnirilor directe sau asigurarea platformei online pentru livrare asincronă a conținutului cursului etc.) furnizorul de formare profesională își va asuma integral responsabilitatea pentru punctele precizate privind obligațiile prevăzute de reglementările CPR care vor fi prinse în contract.]

În temeiul dispozițiilor legislației române în vigoare, ale reglementărilor adoptate de Colegiul Psihologilor din România și ale Avizului nr. \_\_\_\_\_\_\_\_\_\_\_\_ din data de \_\_\_\_\_\_\_\_\_\_\_\_\_ emis de Colegiul Psihologilor din România am convenit încheierea prezentului contract de prestări servicii de formare profesională, având următoarele clauze:

**Art. 1 Obiectul contractului** (*serviciile de formare profesională*): Asigurarea pentru beneficiar a condițiilor necesare pentru parcurgerea și finalizarea (*se va alege o singură variantă din următoarele*):

* programului de formare profesională de lungă durată în specialitatea psihoterapie
* programului de formare profesională de lungă durată în specialitatea consiliere psihologică
* programului de formare profesională de lungă durată în specialitatea psihologie judiciară – evaluarea comportamentului simulat prin tehnica poligraf
* programului de formare profesională continuă cu caracter repetitiv, de durată variabilă
* programului de formare profesională continuă cu caracter unic, respectiv Școala de vară
* programului de formare profesională continuă cu caracter unic de durată foarte redusă - maxim 4 ore

în domeniul Psihologiei cu denumirea (*se notează denumirea programului*):\_\_\_\_\_\_\_\_\_\_\_\_\_

în vederea certificării parcurgerii unui număr de minimum (*se va trece numărul total de ore*) \_\_\_\_\_\_\_ ore de formare, a dobândirii competențelor profesionale aferente programului de formare și a unui număr de (*se va trece numărul creditelor profesionale*) \_\_\_\_\_\_\_ credite profesionale [în cazul cursurilor de formare continuă creditate].

**Art. 2 Durata și condițiile contractului**

Prezentul contract este încheiat pentru un număr de \_\_\_\_ zile în care sunt incluse (*se va trece numărul maxim de ore pe zi*)\_\_\_\_\_ ore de formare profesională pe zi, în perioada (*se va nota perioada de desfășurare a programului de formare*)\_\_\_\_\_\_\_\_\_\_\_\_\_\_\_\_\_\_.

**Art. 3 Prețul și modalități de plată**

Prețul convenit este de \_\_\_\_\_\_\_ lei și poate fi achitat\_\_\_\_\_\_\_ (*se alege varianta agreată de furnizor*).

**Art. 4 Drepturile și obligațiile părților[[2]](#footnote-2)**

**A. Beneficiarul** programului de formare profesională (cursantul) are următoarele drepturi și obligații (*se pot adăuga și alte puncte suplimentare*):

a) să primească programa de curs pe baza căreia a fost avizat programul de formare profesională;

b) să i se pună la dispoziție suportul de curs și alte materiale utilizate în cadrul cursului;

c) să i se pună la dispoziție bibliografia pentru studiul individual;

d) să fie informat cu privire la condițiile prestării serviciilor de formare profesională ce formează obiectul prezentului contract;

d2) să fie informat cu privire la condițiile de participare necesare de îndeplinit de către cursant (cuantumul prezenței/participării la activitățile de formare, calitatea participării, nivelul evaluat de dobândire al competențelor țintă etc.) pentru ca parcurgerea programului de formare să se poată finaliza cu absolvirea acestuia și să fie informat regulat cu privire la stadiul în care se află în satisfacerea acestor condiții;

e) să primească, după ce se constată îndeplinirea condițiilor necesare, diploma/certificatul[[3]](#footnote-3) de absolvire a programului de formare profesională, cu creditele profesionale aferente [în cazul cursurilor de formare continuă creditate];

f) să respecte și să parcurgă toată programa de curs pe baza căreia a fost avizat programul de formare;

g) să achite integral prețul serviciilor de formare profesională ce formează obiectul prezentului contract, prin orice modalitate de plată acceptată de către furnizor, la termenul precizat de către acesta prin prezentul contract;

h) să respecte indicațiile furnizorului/organizatorului și să aibă un comportament civilizat pe toată perioada derulării programului de formare profesională;

i) să-și asume în totalitate declarația privind acordul de prelucrare a datelor cu caracter personal, precizată în cererea de înscriere;

**B. Furnizorul** programului de formare profesională are următoarele drepturi și obligații (*se pot adăuga și alte puncte suplimentare*):

a) să ofere beneficiarului tematica cursurilor și programul de formare;

b) să pună la dispoziția beneficiarului bibliografia pentru studiul individual;

c) să pună la dispoziția beneficiarului suportul de curs și alte materiale utilizate în cadrul cursului;

d) să susțină activitățile de formare profesională conform programei avizate și să întreprindă toate acțiunile necesare în realizarea scopului prevăzut în obiectul prezentului contract;

e) să respecte și să parcurgă toată programa de curs pe baza căreia a fost avizat programul de formare;

f) să nu fie constrâns în nici un fel cu privire la modalitatea exercitării profesiei;

g) să respecte confidențialitatea prezentului contract, precum și secretul profesional, potrivit dispozițiilor art.46-48 din Normele metodologice de aplicare a Legii nr 213/2004, aprobate prin H.G nr 788/2005;

h) să informeze fiecare cursant cu privire la condițiile de participare necesare de îndeplinit de către cursant (cuantumul prezenței/participării la activitățile de formare, calitatea participării, nivelul evaluat de dobândire al competențelor țintă etc.) pentru ca parcurgerea programului de formare să se poată finaliza cu absolvirea acestuia, să monitorizeze, să țină evidența și să informeze regulat cu privire la stadiul în care se află cursantul în satisfacerea acestor condiții;

i) să elibereze beneficiarului în cel mai scurt timp posibil, după ce se constată îndeplinirea condițiilor necesare, diploma/certificatul de absolvire a programului de formare profesională.

**Art. 5 Încetarea și modificarea contractului**

Prezentul contract poate înceta în cazul în care una dintre părțile contractante nu își respectă obligațiile stipulate. Prezentul contract poate fi reziliat unilateral de către oricare dintre părțile contractante cu obligația notificării prealabile a intenției de reziliere, cu cel puțin 15 zile înainte de data rezilierii propriu-zise.

**Art. 6. Forța majoră**

În cazul în care, din motive bine întemeiate, furnizorul va fi în imposibilitatea de a onora serviciile angajate prin prezentul contract, beneficiarul poate opta fie pentru restituirea integrală a sumei achitate, fie pentru participarea la un eveniment similar (program de formare profesională continuă) organizat de furnizor în viitor, cu un conținut similar și același număr de credite. Opțiunea beneficiarului va fi consemnată în scris, transmisă beneficiarului și înregistrată.

**Art. 7. Clauze suplimentare** *(se poate omite)*

Este interzisă înregistrarea, reproducerea, transmisia, difuzarea sau diseminarea către terți prin orice mijloace (fizice sau electronice) de către beneficiar a prezentării și/sau a materialelor prezentate în cadrul programului de formare profesională care face obiectul prezentului contract, fără acordul scris prealabil al furnizorului.

**Art. 8. Dispoziții finale**

Orice litigiu decurgând din executarea prezentului contract va fi soluționat pe cale amiabilă, iar în caz contrar, prin Comisia de deontologie și disciplină a Colegiului Psihologilor din România. În cazul în care în urma medierii, litigiul nu a fost soluționat, părțile se pot adresa instanțelor competente. Părțile convin ca prezentul contract să constituie titlu executoriu cu privire la drepturile și obligațiile asumate.

Prezentul contract conține \_\_\_\_ pagini și a fost încheiat azi, \_\_\_\_\_\_\_\_\_, în 2 (două) exemplare originale, câte unul pentru fiecare parte.

|  |  |
| --- | --- |
| **Furnizorul serviciilor de formare profesională**  (denumirea furnizorului):  prin (reprezentantul furnizorului):  (semnătura și stampila) | **Beneficiarul serviciilor de formare profesională**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura și stampila sau parafa, după caz) |

1. Notă (*se poate omite*): contractul a fost încheiat în baza cererii trimise (electronic) de beneficiar și înregistrată în Registrul de evidență a corespondenței furnizorului cu nr. \_\_\_\_\_\_\_\_ [↑](#footnote-ref-1)
2. Această secțiune trebuie să respecte prevederile stipulate în Normele din 18 septembrie 2021 privind educația și formarea profesională a psihologilor cu drept de liberă practică, articolul 31 alin. b) și alin. c). [↑](#footnote-ref-2)
3. Diplomele de aferente participării la programul de formare profesională vor avea însemnele oficiale ale Colegiului Psihologilor din România, vor fi semnate de către un reprezentant al Colegiului Psihologilor din România și vor fi emise, respectiv trimise participanților în format electronic, conform cu https://legislatie.just.ro/Public/DetaliiDocument/250561. [↑](#footnote-ref-3)